Finnset naturreservat

Finnset naturreservat er et naturreservat i Molde kommune. Det består av et område mot øst i Eikesdalen, sentrert rundt gården Finnset. Området ble vernet 8. mars 2024 som en del av samarbeidet om frivillig vern av privateid skog, og inneholder mye urskog langs fjellsidene. Reservatet inngår i verneplan for skogvern. Sykling, ridning og bruk av hest er forbudt utenom eksisterende stier. Elva Aura faller ned juvet fra Aursjøen og renner gjennom hele reservatet fra øst mot vest. Gården Finnset har hytteutleie, tilbyr fiskekort i elva og turstier langs Aura øst mot juvet. Innerst i juvet faller elva i fossen Aurstaupet, og oppover langs juvet er en rekke jettegryter. Fredning Fredningen av Finnset naturreservat omfatter et verdifullt skogsområde som inneholder truede og sjeldne naturtyper, særlig rik edelløvskog og gråor-almeskog. Formålet med vernet er å bevare biologisk mangfold, intakt natur og karbonlagring i skogen. Området inkluderer gammel, urørt løvskog med høye naturverdier, og fredningen beskytter mot inngrep som hogst, veibygging og annen aktivitet som kan skade økosystemet. Referanser